Frankie Boyle

Digrifwr ac ysgrifennwr o'r Alban yw Francis Martin Patrick "Frankie" Boyle. Fe'i adnabyddir am ei synnwyr digrifwch pesimistaidd a dadleuol. Roedd yn banelydd parhaol ar y gêm banel gomedi Mock the Week o ddechrau'r rhaglen yn 2005 i 2009. Ers gadael y rhaglen, mae Boyle wedi ymddangos fel panelydd gwadd ar nifer o raglenni comedi eraill, yn ogystal â serennu yn Frankie Boyle's Tramadol Nights yn 2010, Frankie Boyle's Rehabilitation Programme yn 2011, The Boyle Variety Performance yn 2012 a Frankie Boyle's Election Autopsy yn 2015. Cyd-ysgrifennodd peilot y comedi sefyllfa radio Blocked yn 2014 gyda Steven Dick. Fe'i darlledwyd ar BBC Radio 4 ar 5 Mehefin, 2014. Ar 1 Hydref 2009 rhyddhawyd My Shit Life So Far, hunangofiant Boyle. Rhyddhawyd ei ail lyfr, Work! Consume! Die! ym mis Hydref 2011, a'i drydydd llyfr Scotland's Jesus: The Only Officially Non-racist Comedian ar 24 Hydref, 2013.